ফ্রান্সেস এইক্সিমেনিস
ফ্রান্সেস এইক্সিমেনিস (কাতালান উচ্চারণ: [fɾənˈsɛsk əʃiˈmɛnis]) (ওএফএম) একজন ফ্রান্সিসকান কাতালান লেখক ছিলেন। তিনি চতুর্দশ শতাব্দিতে আরাগন সাম্রাজ্যে বাস করতেন। তিনি মধ্যযুগীয় সফলতম লেখকদের মধ্যে একজন ছিলেন। এর কারণ হল তার লেখাগুলো প্রচুর পরিমাণে পড়া হত, নকল করা হত, প্রকাশিত এবং বিভিন্ন ভাষায় অনূদিত হত। এই কারণে সাহিত্যিক ও রাজনৈতিক উভয় ক্ষেত্রেই তার প্রভাব বিদ্যমান ছিল। তার পাঠকদের মধ্যে তৎকালীন অনেক নামকরা ব্যক্তিত্ব ছিলেন, যেমন: আরাগনের রাজা চতুর্থ পিটার, প্রথম জন এবং প্রথম মার্টিন, রাণী মারিয়া দ্য লুয়া (প্রথম মার্টিনের পত্নী) এবং এভিগননের পোপ ত্রয়োদশ বেনেডিক্ট।